rejauldu/bengali-wikipedia huggingface dataset:
টাঙ্গালিয়া শাল হাতে তৈরী একধরনের পোশাক যা ভারতের গুজরাত প্রদেশের দলিত সম্প্রদায়ের মানুষেরা তৈরী করে থাকে। রাজ্যের সৌরাষ্ট্র অঞ্চলের সুরেন্দ্রনগর জেলায় সাতশত বছর ধরে এই শাল তৈরী হয়ে আসছে। জেলার দেদাড়া, ভাস্তাড়ি, গোদাবেরি এবং ভাড়লা গ্রামে ঐতিহ্যবাহী রামরাজ, চারমালিয়া, ধুনস্লু এবং লোবদি বস্ত্র তৈরী হয়ে আসছে। ওয়াংখেড়, আমরেলি, দেহগাম, সুরেন্দ্রনগর, জোরাভারনগর, বোটাড, ভাবনগর এবং কুচ অঞ্চলের মহিলারা শাল এবং স্কার্টের উপরে আবরণ হিসেবে এই টাংগালিয়া শাল ব্যবহার করে থাকে। তৈরী পদ্ধতি বাড়িতে স্থাপিতে তাঁতে এই শাল প্রস্তুত করা হয়। এই পোষাকে ফোঁটার ব্যবহার স্টাইল হিসেবে প্রতিষ্ঠা পেয়েছে। ফোঁটার পাশাপাশি ভৌগোলিক প্যাটার্ণও অঙ্কন করা হয়। বর্তমান অবস্থান ২০০৭ সালে ভারতের ন্যাশনাল ইনস্টিটিউট অভ ফ্যাশন টেকনোলজি (NIFT) এর সহায়তায় গান্ধীনগরে টাঙ্গালিয়া হস্তকলা এসোসিয়েশান প্রতিষ্ঠা করা হয় যেখানে পাঁচ গ্রামের ২২৬ জন তাঁতীকে সদস্য হিসেবে অন্তর্ভুক্ত করা হয়। পরবর্তী বছরসমূহে NIFT দক্ষ কর্মী সৃষ্টি, মান নিয়ন্ত্রণ, নকশা উন্নয়ন ইত্যাদি বিষয়ের উপর কর্মশালা চালিয়ে আসছে। ফলশ্রুতিতে টাঙ্গালিয়া হস্তকলা এসোসিয়েশান (TIA) GI এর অধীনে নিবন্ধন লাভ করেছে। তথ্যসূত্র     বিষয়শ্রেণী:পোশাক বিষয়শ্রেণী:ভারতের ভৌগোলিক নির্দেশক বিষয়শ্রেণী:গুজরাতি সংস্কৃতি বিষয়শ্রেণী:সুরেন্দ্রনগর জেলা বিষয়শ্রেণী:গুজরাতের ভৌগোলিক নির্দেশক
সৌরভ চক্রবর্তী হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১৬ সাল থেকে ২০২১ সাল পর্যন্ত তিনি পশ্চিমবঙ্গ বিধানসভায় আলিপুরদুয়ার বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2016List of sitting members of West Bengal Legislative Assembly (MLAs)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:আলিপুরদুয়ারের ব্যক্তি বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:উত্তরবঙ্গ বিশ্ববিদ্যালয়ের প্রাক্তন শিক্ষার্থী
হাইলাকান্দি ()  ভারতের  আসাম  রাজ্যের  হাইলাকান্দি জেলার একটি শহর।  ভৌগোলিক উপাত্ত শহর টির অক্ষাংশ এবং দ্রাঘিমাংশ হল- । সমুদ্রপৃষ্ট থেকে এটার গড় উচ্চতা হচ্ছে-  ২১ মিটার (৬৮ ফুট)।  জনসংখ্যার উপাত্ত ভারতের ২০০১ সালের আদমশুমারি (লোক গণনা) অনুসারে হাইলাকান্দি শহরের জনসংখ্যা হচ্ছে- ২৯,৬৩৪। এরমধ্যে মহিলা ৫১% এবং পুরুষ  ৪৯%।  এখানকার সাক্ষরতার হার ৭৭%। মহিলাদের সাক্ষরতার হার ৮০%,  এবং পুরুষদের হার ৭৩%। সারা ভারতের সাক্ষরতার হার যেখানে ৫৯.৫%, সেখানে হাইলাকান্দির সাক্ষরতার হার  অনেক।  এই শহরের জনসংখ্যার ১১% হচ্ছে ৬ বছর বা তার কম বয়সী।  তথ্যসূত্র  বিষয়শ্রেণী:আসামের শহর ও নগর বিষয়শ্রেণী:হাইলাকান্দি জেলা  bpy:হাইলাকান্দি
{{তথ্যছক ব্যক্তি |image= Caïn venant de tuer son frère Abel by Henri Vidal, Tuileries Garden, 18 July 2017.jpg | name               = কয়িন | alt                =  | caption            =  | death_place        =  | nationality        =  | other_names        =  | occupation         =   | relatives          = আদিপুস্তক অনুসারে:হেবল (ভাই)শেথ (ভাই)পরবর্তীকালীন ঐতিহ্যমতে:অক্‌লিমা (বোন)অবান (বোন)অসুরা (বোন) | spouse             = অবান | children           = হনোক | parents            = আদম ও হবা }}  কয়িনএই ব্যক্তিনামটির বাংলা প্রতিবর্ণীকরণে বাইবেলীয় বানানরীতি অনুসরণ করা হয়েছে। (, Qáyin বা , Qā́yin; , Káïn'';  বা  অব্রাহামীয় ধর্মসমূহে বাইবেলের আদিপুস্তক উল্লেখিত একজন ব্যক্তিত্ব।Alter, Robert, trans. 2008. "Genesis 4." In The Five Books of Moses. p. 29. তিনি হেবল এর বড় ভাই এবং সর্বপ্রথম দম্পতি আদম ও হবার প্রথম সন্তান। সে একজন কৃষক ছিল যিনি উপহারস্বরূপ সদাপ্রভুর উদ্দেশ্যে ভূমির ফল উৎসর্গ করেছিল। সদাপ্রভু অবশ্য সন্তুষ্ট হননি এবং কয়িনের উপর হেবলের উপহারকে সমর্থন করেছিলেন। হিংসার কারণে কয়িন তার ভাইকে হত্যা করেছিল, যার জন্য ঈশ্বর তাকে কয়িনের অভিশাপ ও চিহ্ন দিয়ে শাস্তি দিয়েছিলেন। হনোক থেকে শুরু করে লেমকসহ তার বেশ কয়েকটি সন্তান ছিল।  আখ্যানটি কখনোই তার ভাইকে হত্যার পিছনে কয়িনের উদ্দেশ্য, ঈশ্বর কর্তৃক কয়িনের বলিদানকে প্রত্যাখ্যান করার কারণ বা কয়িনের স্ত্রীর পরিচয় সম্পর্কিত বিবরণ স্পষ্টভাবে উল্লেখ করে না। কিছু কিছু ঐতিহ্যগত ব্যাখ্যা কয়িনকে মন্দ, হিংস্রতা বা লোভের প্রবর্তক হিসাবে বিবেচনা করে। আদিপুস্তক মতে কয়িনই মাবাবার মাধ্যমে প্রথম জন্মগ্রহণকারী মানুষ এবং প্রথম খুনি ছিল। বাইবেল অনুসারে সে অনেকদিন বেঁচে ছিল।   পরিবার    তথ্যসূত্র   বিষয়শ্রেণী:বাইবেলের হত্যাকারী বিষয়শ্রেণী:আদিপুস্তকের ব্যক্তিত্ব বিষয়শ্রেণী:আদম ও হাওয়ার সন্তান
মুঙ্গাওলি () ভারতের মধ্য প্রদেশ রাজ্যের গুনা জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৭২ মিটার (১২২০ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মুঙ্গাওলি শহরের জনসংখ্যা হল ১৯,৫৩৬ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৭%। পুরুষদের মধ্যে সাক্ষরতার হার ৭৫% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে মুঙ্গাওলি এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
ব্লেইক লাইভলি (জন্ম ব্লেক ইলেন্ডার ব্রাউন; আগস্ট ২৫, ১৯৮৭) একজন মার্কিন অভিনেত্রী। সেরেনা ভান ডের উডসেন ভূমিকায় দ্য সিডব্লিউ নাট্য ধারাবাহিক গোসিপ গার্ল (২০০৭-১২) এ অভিনয় করে তিনি অধিক পরিচিত। তিনি অনেকগুলো বিখ্যাত চলচ্চিত্রেও অভিনয় করেছেন। যেমন:দি সসিস্টারহুড অব দ্য ট্রাভেলিং প্যান্টস (২০০৫), এক্সেপটেড (২০০৬), দি পারফেক্ট লাইফস অব পিপা লি (২০০৯), দ্য টাউন (২০১০), গ্রীন ল্যানটার্ন (২০১১), স্যাভেজেস (২০১২), দি এজ অব এ্যাডালাইন (২০১৫), এবং দি স্যালোজ (২০১৬)।   চলচ্চিত্রের তালিকা  + চলচ্চিত্র বছর শিরোনাম  ভূমিকা  ব্যাখ্যা ১৯৯৮ স্যান্ডম্যান ট্রিক্সি/ট্রুথ ফেইরী ২০০৫  ব্রিডগ্যাড ভ্রিল্যান্ড ২০০৬ এক্সেপটেড মনিকা ম্যোরল্যান্ড ২০০৬ সিমন সেইস জেনি ২০০৭ এলভিস এন্ড অ্যানাবেলি অ্যানাবেলি লেইগ ২০০৮  ব্রিডগ্যাড ভ্রিল্যান্ড ২০০৯ নিউ ইর্য়ক, আই লাভ ইউ গ্যাব্রিয়েলি মারকো ২০০৯  ইয়ং পিপ্পা লি ২০১০  ত্রিস্টিনা ক্রিস কোগলিন ২০১১ গ্রিন ল্যানটার্ন ক্যারোল ফেরিস ২০১১ হিক গ্রেন্ডা ২০১২ সেভেজ ওপেলিয়া "ও" সরজ ২০১৫  এ্যাডালাইন বৌম্যান ২০১৬ ক্যাফে সোসাইটি ভেরোনিকা হাইরেস ২০১৬ দি সেলোজ ন্যান্সি এ্যাডামস ২০১৬ অল আই সি ইজ ইউ জিনা  + দূরদর্শন  বছর শিরোনাম  ভূমিকা ব্যাখ্যা ২০০৭-১২ গোসিপ গার্ল সেরেনা ভ্যান ডের উডসেন ১২১ পর্ব ২০০৮-১০ স্যাটারডে নাইট লাইভ উপস্থাপক ৩ পর্ব  তথ্যসূত্র  বহিঃসংযোগ         বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন শিশু অভিনেত্রী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:জার্মান বংশোদ্ভূত মার্কিন ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৮৭-এ জন্ম বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:লস অ্যাঞ্জেলেসের অভিনেত্রী বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:মার্কিন টেলিভিশন অভিনেত্রী
থাম্ব| পানকাম একটি ঐতিহ্যবাহী পাত্রে পরিবেশন করা হয় পানাকাম হলো পানাকা  এবং পানাগম এর বানানও  ( Pānakaṃ ;  লিটার। 'মিষ্টি পানীয়') দক্ষিণ ভারতে উদ্ভূত একটি ঐতিহ্যবাহী পানীয়।  মধুর জাফরির মতে এটি প্রায় ১০০০ খ্রিস্টপূর্বাব্দে পরিচিত ছিল; ২০১৪ সালে তিনি লিখেছিলেন যে তিনি এটি পরিবেশন করতে দেখেননি তবে শুধুমাত্র প্রাচীন গ্রন্থে উল্লেখ করেছেন।   পানীয়টি ঐতিহ্যগতভাবে রাম নবমীতে তৈরি করা হয়,  যদিও এটি সাধারণত হিন্দু উৎসবের সময় পানীয় হিসেবে এবং ধর্মীয় অনুষ্ঠানের পর প্রসাদ হিসেবে দেওয়া হয়, বিশেষ করে গ্রীষ্মের মাসগুলিতে। টাইমস অফ ইন্ডিয়া একে "শ্রী রামনবমীর সমার্থক" বলে অভিহিত করেছে।  ভারতের কিছু অংশে, এটি বিয়ের প্রস্তুতির একটি ঐতিহ্যবাহী অংশ।     জাফরির পানীয়ের ভিত্তি হল গুড়।  এটিতে সাধারণ লেবুর রস, এলাচ, আদা এর কিছু সংমিশ্রণ অন্তর্ভুক্ত থাকে, যার সবগুলি সাধারণ জলের সাথে মিশ্রিত হয়।  তার ২০১৪ বিশ্ব ঘাষীতে, জাফরি ​​এটিকে গরম পরিবেশন করার আহ্বান।  জাফরির সংস্করণে ঠাণ্ডা পরিবেশন করা হবে লেবুর রস, যখন তার গরম সংস্করণ নেই।   তথ্যসূত্র   বিষয়শ্রেণী:ভারতীয় পানীয় বিষয়শ্রেণী:হিন্দু সংস্কৃতি বিষয়শ্রেণী:ভারতীয় রন্ধনশৈলী বিষয়শ্রেণী:দক্ষিণ এশীয় রন্ধনশৈলী বিষয়শ্রেণী:নিরামিষ রন্ধনশৈলী বিষয়শ্রেণী:ভারতের নিরামিষ পদ
thumb|upright=1.5|প্যারাথাইরয়েড গ্রন্থির অবস্থান  অবস্থানঃ দুজোড়া প্যারাথাইরয়েড গ্রন্থি থাইরয়েড গ্রন্থির পেছনে এবং আংশিক থাইরয়েডের মধ্যে অবস্থিত।  নিঃসরণঃ প্যরাথাইরয়েড গ্রন্থি থেকে নিঃসৃত হরমোনটি প্যারাথাইরয়েড হরমোন (Parathyroid hormone,PTH) বা প্যারাথরমোন (Parathormone) বা প্যারাথাইরিন (Parathyrin) নামে পরিচিত।  ক্রিয়াঃ প্যারাথরমোন রক্তে ক্যালসিয়ামের মাত্রা নিয়ন্ত্রণে গুরুত্বপূর্ণ ভূমিকা পালন করে এবং ক্যালসিয়ামের পুনঃশোষণ বাড়িয়ে দেয়।রক্তে ফসফেটের মাত্রা সিমীত রাখতে সাহায্য করে এবং ভিটামিন D কে সক্রিয়করণে ভূমিকা পালন করে।ভিটামিন D এর অভাবে মানুষের রিকেটস রোগ হয়।  বিষয়শ্রেণী:চিকিৎসাবিজ্ঞান বিষয়শ্রেণী:চিকিৎসাবিজ্ঞান পরিভাষা বিষয়শ্রেণী:হরমোন বিষয়শ্রেণী:গ্রন্থি
মহম্মদ আতাউল গণি ওসমানী বাংলাদেশের মুক্তিযুদ্ধের সময় মুক্তিবাহিনী ও সেনাবাহিনীর প্রধান সেনাপতি ছিলেন। ওসমানীর জন্ম ১৯১৮ সালের ১লা সেপ্টেম্বর সুনামগঞ্জে। দেশবিভাগের পর ১৯৪৭ সালের ৭ই অক্টোবর ওসমানী পাকিস্তান সেনাবাহিনীতে যোগ দেন। ১৯৭১ সালের মুক্তিযুদ্ধের সময় ওসমানীকে করা হয় মুক্তিবাহিনীর প্রধান সেনাপতি। ১৯৮৪ সালের ১৬ই ফেব্রুয়ারি এম. এ. জি. ওসমানী মৃত্যুবরণ করেন।  বিস্তারিত
থাম্ব|আইনস্টাইনিয়ামের ইলেক্ট্রন বিন্যাস আইনস্টাইনিয়াম () হলো একটি রাসায়নিক মৌল যার প্রতীক Es এবং পারমাণবিক সংখ্যা ৯৯। এটি পর্যায় সারণীর অ্যাক্টিনাইড সিরিজের পরমাণু এবং সপ্তম ট্রান্সুরানিয়াম পদার্থ।  ৬৯ বছর পূর্বে প্রথম যখন পারমাণবিক বিস্ফোরণের রাসায়নিক ধ্বংসাবশেষ আবিষ্কার করা হয়েছিল, তখন ধ্বংসাবশেষ থেকে প্রাপ্ত উপাদানটি সকলের কাছেই অজানা ছিল। তাই বিজ্ঞানী আইনস্টাইনের পারমাণবিক বিস্ফোরণ তত্ত্বের ধারণা পাওয়ার পরে সকল বিজ্ঞানীর  সম্মতিতে বিজ্ঞানী আইনস্টাইনের নাম অনুসারে নতুন আবিষ্কৃত উপাদানটির নাম রাখা হয় আইনস্টানিয়াম এবং উপাদানটিকে মৌলের পর্যায় সারণিতে স্থান দেওয়া হয়।  আইনস্টাইনের নোবেল পুরস্কার পাওয়ার ১oo বছর পরে রসায়নবিদরা আইনস্টানিয়ামের রাসায়নিক  আচরণ সন্ধান করতে সক্ষম হন।   তথ্যসূত্র   বিষয়শ্রেণী:মৌলিক পদার্থ বিষয়শ্রেণী:অ্যাক্টিনাইড বিষয়শ্রেণী:আলবার্ট আইনস্টাইন
পোড়াবাড়ী ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল সদর উপজেলার অন্তর্গত। এটি টাঙ্গাইল শহরের ৭ কিলোমিটার দক্ষিণ-পশ্চিমে অবস্থিত।   জনসংখ্যাতত্ত্ব  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, পোড়াবাড়ী ইউনিয়নের মোট জনসংখ্যা ২১,৬২২ জন। এই ইউনিয়নে মোট ঘরসংখ্যা ৪৮৯৭ টি।   শিক্ষা  পোড়াবাড়ী ইউনিয়নে চারটি সরকারি প্রাথমিক বিদ্যালয় রয়েছে! যথা:  ১. পোড়াবাড়ী সরকারি প্রাথমিক বিদ্যালয়  ২. বড় বেলতা সরকারি প্রাথমিক বিদ্যালয়  ৩. খারজানা-১ সরকারি প্রাথমিক বিদ্যালয়  ৪. খারজানা-২ সরকারি প্রাথমিক বিদ্যালয়  ৫. ছনাট সরকারি প্রাথমিক বিদ্যালয়  ৬. ঝিনাইপাড়া সরকারি প্রাথমিক বিদ্যালয়  একটি মাত্র উচ্চ বিদ্যালয় রয়েছে!  ১. পোড়াবাড়ী উচ্চ বিদ্যালয়  এছাড়াও কিন্ডার গার্ডেন ও মাদ্রাসা রয়েছে  পোড়াবাড়ী ইউনিয়নের গড় সাক্ষরতার হার শতকরা ৩৯.৯ ভাগ (পুরুষ-৪৩.৪%, মহিলা-৩৬.৫%)।   আরও দেখুন   টাঙ্গাইল  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:টাঙ্গাইল সদর উপজেলার ইউনিয়ন
জৈনকাঠী বাংলাদেশের পটুয়াখালী জেলার অন্তর্গত পটুয়াখালী সদর উপজেলার একটি ইউনিয়ন।   আয়তন  জৈনকাঠী ইউনিয়নের আয়তন ৬,২৫২ একর।   প্রশাসনিক কাঠামো  জৈনকাঠী ইউনিয়ন পটুয়াখালী সদর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম পটুয়াখালী সদর থানার আওতাধীন। এটি জাতীয় সংসদের ১১১নং নির্বাচনী এলাকা পটুয়াখালী-১ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী জৈনকাঠী ইউনিয়নের মোট জনসংখ্যা ১৭,৫১৪ জন। এর মধ্যে পুরুষ ৮,৬০১ জন এবং মহিলা ৮,৯১৩ জন। মোট পরিবার ৩,৭৮৬টি।   শিক্ষা  ২০১১ সালের আদমশুমারি অনুযায়ী জৈনকাঠী ইউনিয়নের সাক্ষরতার হার ৪৭.৭%।   আরও দেখুন   পটুয়াখালী সদর উপজেলা  পটুয়াখালী সদর থানা  পটুয়াখালী জেলা   তথ্যসূত্র    বহিঃসংযোগ   বিষয়শ্রেণী:পটুয়াখালী সদর উপজেলার ইউনিয়ন
থাম্ব| মাইলট্টম মাইলট্টম (তামিল : மயிலாட்டம்) হল একটি শৈল্পিক এবং ধর্মীয় নৃত্য যা দক্ষিণ ভারতের তামিলনাড়ু রাজ্যের হিন্দু মন্দিরে ভগবান সুব্রমনিয়মের প্রতি শ্রদ্ধাজ্ঞাপন করে পরিবেশন করা হয়।  মাইলট্টম অভিনয়শিল্পীরা মাথা থেকে পা পর্যন্ত পোশাক পরিধান করে ও তাদের বেশভূষায় একটি নকল ময়ূর সংযুক্ত থাকে। এই পোশাক একটি সুতো ব্যবহার করে খোলা এবং বন্ধ করা যায়। এই পোশাকের মাধ্যমে নৃত্যশিল্পীকে বাহন ময়ূরের উপর সওয়ার ভগবান মুরুগানের প্রতীকরূপে সজ্জিত করা হয়। পোশাক প্রস্তুতির জন্য ময়ূরের পালক বিশেষভাবে ব্যবহার হয়। নর্তকের মস্তক পরিধানটি একটি ময়ূরের চঞ্চুর ন্যায় সাদৃশ্যপূর্ণ হয় যা একটি মোটা বাঁধুনির সাথে বাঁধিত থাকে। এই মস্তক পরিধানটি নৃত্যশিল্পী ইচ্ছেমতো নাড়াচাড়া ও খোলা বা বন্ধ করতে পারে। এই পোশাক পরে তারা নৃত্য পরিবেশন করে। নৃত্যটি শুধুমাত্র মহিলারা পরিবেশন করেন। নর্তকীরা তাদের পোশাক ও নর্তন ভংগিমার মাধ্যমে ময়ূরের উপর উপবেশিত ভগবান মুরুগানের প্রতিনিধিত্ব করে। অভিনয়শিল্পীরা তাদের পায়ের পাতায় সংযুক্ত কাঠের একটি লম্বা টুকরার উপর নাচ করে। এই নৃত্যকলা প্রদর্শনের জন্য একজন শিল্পীকে সঠিক প্রশিক্ষণ নিতে হয় এবং এই নৃত্যকলা আয়ত্ত করতে কঠোর অনুশীলন প্রয়োজন। এই নৃত্যটি উৎসবের সময় একটি ঐতিহ্য হিসাবে সমস্ত মুরুগান (ভগবান সুব্রমনিয়ম্) দেবতার মন্দিরে পরিবেশিত হয়। সাধারনত কাঞ্চিপুরমের স্থানীয় বিখ্যাত এবং জমকালো আরাট্টু উৎসবের সময় এই নৃত্য পরিবেশন করা হয়। অনুশীলনে অসুবিধা এবং নৃত্যশিল্পীদের জন্য কম মজুরির কারণে, মাইলাট্টম অভিনয়শিল্পীদের সংখ্যা হ্রাস পাচ্ছে।     তথ্যসূত্র   বিষয়শ্রেণী:তামিল নৃত্য ধরন বিষয়শ্রেণী:তামিল লোকনৃত্য
ভৌত বিজ্ঞান ও গণিত ফলিত বিজ্ঞান · পদার্থ · রসায়ন · জ্যোতির্বিদ্যা · বিজ্ঞানী · জ্যামিতি · বীজগণিত · গণিতবিদ প্রকৌশল ও প্রযুক্তি পরিবহন · যন্ত্র · প্রকৌশল · টেলিযোগাযোগ · কম্পিউটার ও ইলেকট্রনিক্স · ন্যানোপ্রযুক্তি · কৃষি · মহাকাশ · সামরিক প্রযুক্তি স্বাস্থ্য ও চিকিৎসা মানবদেহ · রোগব্যাধি · মনোবিজ্ঞান · পুষ্টি · জিনতত্ত্ব · চিকিৎসা · জরুরী চিকিৎসা জীবন জীববিজ্ঞান · জীবাণু · উদ্ভিদ · অমেরুদণ্ডী · মাছ · উভচর · সরীসৃপ · পাখি ·  স্তন্যপায়ীপৃথিবী ও ভূগোল ভূতত্ত্ব · রাষ্ট্রসমূহ · মানচিত্র · শহর · সাগর ও মহাসাগর · পাহাড়-পর্বত · নদ-নদী · দ্বীপ · আবহাওয়া ও জলবায়ু · অভিযান সমাজ ও সামাজিক বিজ্ঞান সমাজ · সংস্কৃতি · সমাজবিজ্ঞান · নৃবিজ্ঞান · রাষ্ট্রবিজ্ঞান · সরকার · আইন · রাজনীতি · বিচার · শিক্ষা · সামরিক বাহিনী ব্যবসা ও অর্থনীতি অর্থনীতি · শিল্প · ব্যবসা · ব্যাংক ধর্ম ও দর্শন ধর্মীয় দর্শন · নাস্তিক্যবাদ · ইসলাম · হিন্দুধর্ম  · বৌদ্ধধর্ম · খ্রিস্টানধর্ম · ধর্মগ্রন্থভাষা ও সাহিত্য ভাষাবিজ্ঞান · ভাষা পরিবার · প্রাচীন ভাষা · বিলুপ্ত ভাষা · ব্যাকরণ · লিখন · কবিতা · উপন্যাস · কল্পসাহিত্য · বাংলা সাহিত্য শিল্পকলা স্থাপত্য · ভাস্কর্য · সঙ্গীত · নৃত্য · চিত্রশিল্প · আলোকচিত্র · চলচ্চিত্র · স্থাপত্য ক্রীড়া ও বিনোদন ক্রীড়া প্রতিযোগিতা · ক্রিকেট · ফুটবল · বিনোদন · বাংলাদেশের গ্রামীণ খেলাধুলা ইতিহাস বর্ষপঞ্জি · ইতিহাস · সভ্যতা · প্রাচীন সভ্যতা · প্রত্নতত্ত্ব · যুদ্ধ · সমসাময়িক ঘটনানারী ও নারীবাদ পেশা অনুযায়ী নারী · নারী সহিংসতা · বিজ্ঞানী · দার্শনিক · নারীস্বাস্থ্য · নোবেলজয়ী জীবনী সাহিত্যিক · বিজ্ঞানী · গণিতবিদ · শিল্পী · অভিনয়শিল্পী · রাজনীতিবিদ · খেলোয়াড় পশ্চিমবঙ্গ সরকার · ইতিহাস · জেলা · ব্যক্তিত্ব · ভূগোল · শিক্ষা প্রতিষ্ঠান · সংস্কৃতি · কলকাতা বাংলাদেশ সরকার · ইতিহাস · প্রশাসনিক অঞ্চল · সামরিক বাহিনী · বাংলাদেশি · ভূগোল · শিক্ষা · সংস্কৃতি · ঢাকা · চট্টগ্রাম
জামিয়া সাহবানিয়া দারুল উলুম (পূর্বনাম দারুল উলুম সাহবানিয়া মাদ্রাসা) ঢাকার নিউ মার্কেট এলাকার ৮, এলিফ্যান্ট রোডে অবস্থিত একটি কওমি মাদ্রাসা। ২০০১ সালের ১৮ মার্চ মুফতি মুহাম্মদ নেয়ামতুল্লাহ নিজ বাসভবনে এই মাদ্রাসাটি প্রতিষ্ঠা করেন। তার উস্তাদ দারুল উলুম করাচীর সদরুল মুদাররিস সাহবান মাহমুদের নামানুসারে এই মাদ্রাসার নামকরণ করেন। প্রথমে মাদ্রাসার নামকরণ করা হয় দারুল উলুম সাহবানিয়া মাদ্রাসা। প্রতিষ্ঠার এক যুগ পর জামিয়া পর্যায়ের কার্যক্রম পরিচালনার উদ্দেশ্যে ২০১৩ সালে মাদ্রাসার বর্তমান নামটি দেওয়া হয়। ২০২১ সালে মাদ্রাসার ছাত্রসংখ্যা ৬৪৫ এবং শিক্ষক ৭০ জন। মাদ্রাসায় বালক-বালিকা উভয় শাখা রয়েছে।   শিক্ষা ব্যবস্থা  শিক্ষাবিভাগ সমূহ:  রওযাতুস সাহবান: মকতব বিভাগের ৫ – ৬ বছর বয়সী শিশুদের জন্য।  মক্তব বিভাগ: মক্তব বিভাগে নূরানী পদ্ধতির পাঠদানের অনুসরণ করা হয়। সাধারণ বিষয়ে বেফাকুল মাদারিসিল আরাবিয়া বাংলাদেশের পাঠ্যবই পড়ানো হয়। এ বিভাগে সর্বনিম্ন ৬-৭ বছর বয়সী ছাত্র-ছাত্রী ভর্তি করা হয়।  নাযেরা বিভাগ: এই বিভাগের পাঠ্যক্রম মক্তব বিভাগের অনুরূপ। এ বিভাগে সর্বনিম্ন ৬-৮ বছর বয়সী ছাত্র-ছাত্রী ভর্তি করা হয়।  হিফয বিভাগ: হিফয বিভাগের শিক্ষার্থীরা নাযেরা সমাপনীসহ মোট ৪ বছরে হিফয সম্পন্নের পাশাপাশি সাধারণ বিষয়ে ৪র্থ শ্রেণি শেষ করবে এবং বেফাকের অধীনে হিফয পরীক্ষা দিবে। হিফযের জন্য বর্ণিত সিলেবাস বৎসর কৈন্দ্রিক নয়; বরং মেধার উপর নির্ভরশীল। তবে এ বিভাগের সর্বোচ্চ মেয়াদ ৪ বছর।  কিতাব বিভাগ: এ বিভাগ মোট ৫টি স্তরে বিভক্ত:  আলনমারহাতুল ইবতিদাইয়্যাহ  আল মারহাতুল মুতাওয়াসসিতা  আল মারহাতুস সানাবিয়া  আল মারহালাতুল আলিয়া  আল মারহালাতুল আলামিয়া  আত-তাখাসসুস ফিল ফিকহি ওয়াল ইফতা: দাওরায়ে হাদিস সম্পন্নকারী শিক্ষার্থীদের জন্য ফিকহ ও ফতওয়া বিষয়ক গবেষণামূলক উচ্চতর শিক্ষা কোর্স।   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা তথ্যসূত্র  বিষয়শ্রেণী:২০০১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০১-এ বাংলাদেশে প্রতিষ্ঠিত বিষয়শ্রেণী:ঢাকা জেলার কওমি মাদ্রাসা
সৈয়দপুর পাইলট উচ্চ বিদ্যালয় নীলফামারী জেলার সৈয়দপুরে অবস্থিত একটি এমপিওভুক্ত মাধ্যমিক বিদ্যালয়। ১৯০৬ সালে বিদ্যালয়টি প্রতিষ্ঠিত হয়। বিদ্যালয়টি সৈয়দপুর উচ্চ বিদ্যালয় নামেও পরিচিত।   সুবিধা  বিদ্যালয়টিতে তিনটি একাডেমিক ভবন, একটি প্রশাসনিক ভবন এবং দুটি হোস্টেল রয়েছে। স্কুলের একটি বড় মাঠ রয়েছে এবং একটি বাস্কেটবল কোর্টও রয়েছে। অন্যান্য সুবিধার মধ্যে রয়েছে মসজিদ, গ্যারেজ, অডিটোরিয়াম, ক্যান্টিন, শহীদ মিনার এবং লাইব্রেরি। বিদ্যালয়ে একটি ল্যাবরেটরি এবং একটি কম্পিউটার ল্যাব রয়েছে।   চিত্রশালা    তথ্যসূত্র    বহিঃসংযোগ      বিষয়শ্রেণী:নীলফামারী জেলার বিদ্যালয় বিষয়শ্রেণী:১৯০৬-এ ব্রিটিশ ভারতে প্রতিষ্ঠিত বিষয়শ্রেণী:১৯০৬-এ প্রতিষ্ঠিত শিক্ষাপ্রতিষ্ঠান
আলসানজাক হোজাজাদে মসজিদ (আলসানজাক হোজাজাদে জামে মসজিদ) তুরস্কের ইজমিরে অবস্থিত একটি মসজিদ।  এটি আলসানজাকে, শাইর এশরেফ বুলভার এবং আলি চেতিনকায়া বুলভার এর সংযোগস্থলে অবস্থিত। ঐতিহ্যবাহী উসমানীয় স্থাপত্যরীতির এই মসজিদটি ১৯৪৮ থেকে ১৯৫০ সালের মধ্যে হোজাজাদে আহমেত রাগিপ উজুমজু ফাউন্ডেশনের প্রচেষ্টায় নির্মিত হয়। ভবনটি প্রধানত সাদা, তবে প্রধান গম্বুজ ও পার্শ্ববর্তী গম্বুজগুলো এবং মিনারের দুইটি বারান্দা নীল রঙের। ২০০২ সালে ইজমির পৌরসভা এবং ঐতিহাসিক স্থাপনাসমূহের উচ্চ পরিষদ এই মসজিদের পুনর্নির্মাণ কাজ পরিচালনা করে।  তথ্যসূত্র  বিষয়শ্রেণী:১৯৫০-এ তুরস্কে প্রতিষ্ঠিত বিষয়শ্রেণী:ইজমিরের মসজিদ বিষয়শ্রেণী:১৯৫০-এ নির্মিত মসজিদ বিষয়শ্রেণী:১৯৪৮-এর স্থাপত্য বিষয়শ্রেণী:তুরস্কের গম্বুজবিশিষ্ট মসজিদ ভবন বিষয়শ্রেণী:২০শতকের মসজিদ বিষয়শ্রেণী:তুরস্কের মিনারবিশিষ্ট মসজিদ ভবন
বেঙ্গল ব্রিগেড (বেঙ্গল রাইফেলস নামেও পরিচিত) একটি ১৯৫৪ সালের আমেরিকান দু:সাহসিক যুদ্ধবিষয়ক সিনেমা। এটি পরিচালনা করেছেন লাসলো বেনেডেক এর প্রধান চরিত্রে অভিনয় করছেন রক হাডসন, আর্ল্লেন ডাল এবং উরসুলা থিয়েস।   পটভূমি  ১৮৫৭ সালে ব্রিটিশ ভারতে বিদ্রোহের সূচনা ঘটে। ক্যাপ্টেন ক্লেবার্ন (রক হাডসন) নামে একজন ব্রিটিশ কর্মকর্তা আদেশ অমান্য করার অভিযোগে তার রেজিমেন্ট থেকে বরখাস্ত হন, কিন্তু তিনি দেখতে পান যে তার লোকদের প্রতি তার কর্তব্য শেষ হয়নি। সে তার কর্নেলের মেয়েকে (আরলিন ডাহল) পছন্দ করে এবং সিপাহীদের পুনর্গঠন লড়াইয়ে নিজেকে জড়িত করেন।   অভিনয়    ক্যাপ্টেন হিসাবে রক হাডসন জেফ্রি ক্লেবার্ন  ভিভিয়ান মোড়র চরিত্রে আরলিন ডাহল  লাতাহ হিসাবে উরসুল থাইসস  কর্নেল হিসাবে টরিন থ্যাচার আগামীকাল  আর্নল্ড মস রাজহ করম চরিত্রে  ক্যাপ্টেন হিসাবে ড্যান ও'হিরলিহী । রোনাল্ড ব্লেইন (ড্যানিয়েল ও'হিরলিহি হিসাবে)  হরিল্ড গর্ডন হরি লাল হিসাবে  মাইকেল আনসারা সার্জেন্টের ভূমিকায়। মেজর ফুরান সিং  লিওনার্ড মাহিন্দ্ররূপী শক্তিশালী  বুলবীরের চরিত্রে শেপার্ড মেনকেন  ভারতীয় নৃত্যশিল্পী হিসাবে সুজাতা রুবেনার ( সুজাতা ও আশোকা চরিত্রে)  ভারতীয় নৃত্যশিল্পী হিসাবে আসোকা রুবেনার ( সুজাতা ও আশোকা চরিত্রে)   বহিঃসংযোগ      বিষয়শ্রেণী:ব্রিটিশ রাজের পটভূমিতে চলচ্চিত্র বিষয়শ্রেণী:ইউনিভার্সাল পিকচার্সের চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:মার্কিন ঐতিহাসিক চলচ্চিত্র বিষয়শ্রেণী:১৯৫৪-এর চলচ্চিত্র বিষয়শ্রেণী:১৮৫৭-এর ভারতীয় বিদ্রোহ সম্পর্কে চলচ্চিত্র বিষয়শ্রেণী:১৮৫০-এর দশকের পটভূমিতে চলচ্চিত্র বিষয়শ্রেণী:১৯৫০-এর দশকের ইংরেজি ভাষার চলচ্চিত্র বিষয়শ্রেণী:১৯৫০-এর দশকের মার্কিন চলচ্চিত্র
যোগেশ দাস (; ) অসমের একজন ছোটগল্প লেখক, উপন্যাস লেখক ও সাংবাদিক। ১৯২৭ সনের ১ এপ্রিল তারিখে তার জন্ম হয়। ১৯৮০ সনে পৃথিবীর অসুখ নামক গল্পের জন্য তিনি সাহিত্য অকাদেমি পুরস্কার লাভ করেন।। ১৯৮৫ সনে তিনি অসম সাহিত্য সভার বিহুপুরিয়া অধিবেশনে সভাপতিত্ব করেন।১৯১৭ সন থেকে অসম সাহিত্য সভার সভাপতিদের নামের তালিকা  অসম সাহিত্য সভার ওয়েবসাইট, আহরণ: ১৮ আহরণ, ২০১২। তিনি অসমের বিভিন্ন সাংস্কৃতিক অনুষ্ঠানের সহিত জড়িত ছিলেন।  শিক্ষা ও চাকরি জীবন ১৯৫৩ সনে গুয়াহাটি বিশ্ববিদ্যালয় থেকে অসমীয়া সাহিত্যে এম.এ ডিগ্রী লাভ করেন। তিনি সাংবাদিক কর্মজীবন গ্রহণ করার পরও অধ্যাপনার বৃত্তি অব্যাহত রাখেন ও গুয়াহাটির বি.বরুয়া মহাবিদ্যালয়ে অসমীয়া বিভাগের প্রধান প্রবক্তা রুপে অবসর গ্রহণ করেন।  লেখক জীবন যোগেশ দাশ পঞ্চাশ দশকে নিজেকে লেখক রুপে আত্মপ্রকাশ করেন। ছোট গল্প ও উপন্যাস তিনি সমান দক্ষতায় লেখেন। ১৯৫৩ সনে তার প্রথম উপন্যাস কলপটুয়ার মৃত্যু প্রকাশ পায়। ১৯৫৫ সনে তার দ্বিতীয় উপন্যাস ডায়র আরু নাই তাকে শক্তিশালী উপন্যাসিক রুপে প্রতিষ্ঠা করে। এই গ্রন্থটি ন্যাশনাল বুক ট্রাষ্ট দ্বারা ভারতের প্রধান ভাষাসমূহে অনুবাদিত হয়।  তার অন্যতম বিখ্যাত ছোট গল্পের সংকলন হচ্ছে পৃথিবীর অসুখ।' তার Folklore of Assam গ্রন্থে  অসমের লোক-সংস্কৃতি সমন্ধে সরল ও বিস্তৃত বিবরন পাওয়া যায়।।  মৃত্যু ১৯৯৯ সনের ৯ সেপ্টেম্বর তারিখে যোগেশ দাশের মৃত্যু হয়। সাহিত্য কর্ম  উপন্যাস ১৯৫৩: কলপটুয়ার মৃত্যু ১৯৫৫: ডায়র আরু নাই ১৯৫৯: জোনাকীর জুই ১৯৬৩: নিরুপায়-নিরুপায় ১৯৬৫: এমুঠি ধূলি ১৯৬৭: হাজার ফুল ১৯৭২: নেদেখা জুইর ধোঁৱা ১৯৭২: অবিধা ১৯৭৭: নরেশ, মালতী আরু... পোহরর ফালে পোহর বিচারি এজন খঙাল মানুহ সঁহারি পাই রজনী বিদূর  ছোটগল্প ১৯৫৬: পপীয়া তরা ১৯৫৮: আন্ধারর আঁরে আঁরে ১৯৬১: ত্রিবেণী ১৯৬৩: মদারর বেদনা ১৯৬৫: হাজার লোকর ভির  অনুবাদ গ্রন্থ আমার কবি ব্রাহ্মণ কন্যা রবীন হুড বনে বনে  অন্যান্য 1972:Folklore of Assam গল্পর কুঁকি হেম বরুয়া সমকালীন গল্প  পুরস্কার ১৯৮০ সনে পৃথিবীর অসুখ নামক গল্পের জন্য সাহিত্য অকাদেমি পুরস্কার ১৯৯৪  অসম উপত্যকা পুরস্কার তথ্যসূত্র  বিষয়শ্রেণী:২০শ শতাব্দীর ভারতীয় ঔপন্যাসিক বিষয়শ্রেণী:১৯২৭-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:অসমীয়া সাহিত্য আকাদেমি পুরস্কার বিজয়ী বিষয়শ্রেণী:ভারতীয় পুরুষ ঔপন্যাসিক বিষয়শ্রেণী:অসম সাহিত্য সভার সভাপতি বিষয়শ্রেণী:২০শ শতাব্দীর ভারতীয় ছোটগল্পকার বিষয়শ্রেণী:ভারতীয় প্রভাষক
সিথেরোনিয়া ভোগলেরি হল স্যাটারনিডাইপরিবারের একটি প্রজাতির মথ। ১৮৮১ সালে হেন্ড্রিক ওয়েইনবার্গ জুনিয়র দ্বারা প্রথম এর বর্ণনা করা হয়েছিল। এটি প্যারাগুয়ে, Distribution আর্জেন্টিনা, বলিভিয়া, ব্রাজিল এবং উরুগুয়েতে পাওয়া যায়।  এরা কালো রঙের হয় এবং ডানায় হলুদ দাগ থাকে, তবে পুরুষদের কমলা দাগ এবং ডোরাকাটা থাকে। Ecology  লার্ভা পাইরোক্যান্থা প্রজাতির খাবার খায়। saturniidae-web.de এগুলো দেখতে অনেকটা কাঠের টুকরার মতো।    তথ্যসূত্র
পাহাড়পুর প্রত্নতাত্ত্বিক জাদুঘর বা পাহাড়পুর জাদুঘর নওগাঁ হলো বাংলাদেশের নওগাঁয় অবস্থিত একটি জাদুঘর। এখানে পাহাড়পুর বৌদ্ধ বিহার ও এর সংলগ্ন অঞ্চল হতে সংগৃহীত প্রত্ননিদর্শন উপস্থাপন করা হয়। জাদুঘরটি নওগাঁ জেলা হতে প্রায় ৩৫ কি.মি উত্তরে ও জয়পুরহাট জেলা হতে প্রায় ১২ কিলোমিটার দক্ষিণে পাহাড়পুর ইউনিয়নের পাহাড়পুর গ্রামে অবস্থিত। জাদুঘরটিতে সাধারণ কার্যদিবসে ৭০০ থেকে ১০০ মানুষের সমাগম হয়। এটি বাংলাদেশ প্রত্নতত্ত্ব অধিদপ্তর এর অধীনে পরিচালিত ২১টি জাদুঘরের একটি।   ইতিহাস  ষাটের দশকে পাকিস্তানের তৎকালীন প্রত্নতত্ত্ব অধিদপ্তর বৌদ্ধ বিহারে একটি জাদুঘর প্রতিষ্ঠা করে। ১৯৮৫ সালে বিহারটি বিশ্ব সাংস্কৃতিক ঐতিহ্যের অন্তর্ভুক্ত করা হয়। এরই পরিপ্রেক্ষিতে ইউনেস্কোর সহায়তায় একটি প্রকল্পের অধীনে ১৯৯৪ সালে পুরাতন জাদুঘর ভেঙ্গে চার গ্যালারী বিশিষ্ট একটি নতুন জাদুঘর ভবন তৈরি হয়।  সময়সূচী alt=জাদুঘর পরিদর্শনের সময়সূচী|থাম্ব|জাদুঘর পরিদর্শনের সময়সূচী  ১ এপ্রিল থেকে ৩০শে সেপ্টেম্বর জাদুঘরটি সকাল ১০টা থেকে বিকাল ৬টা পর্যন্ত খোলা থাকে। ১ অক্টোবর থেকে ৩১ মার্চ জাদুঘরটি সকাল ৯টা থেকে বিকাল ৫টা পর্যন্ত খোলা থাকে। প্রতিদিন এর মাঝে দুপুর ১টা থেকে ১.৩০ পর্যন্ত আধ ঘণ্টার জন্যে বন্ধ থাকে। শুক্রবারে জুম্মার নামাযের জন্যে ১২.৩০ থেকে ৩.০০ পর্যন্ত বন্ধ থাকে। রবিবার সাধারণ ছুটি এবং সোমবার দুপুর ২.০০ থেকে জাদুঘর খোলা থাকে।  ৩০ টাকা প্রবেশ মূল্য পরিশোধ করে জাদুঘরে রক্ষিত এসব দর্শনীয় জিনিস দেখা যায়। তবে বিশেষ বিশেষ দিনে বিনা মূল্যেই পর্যটকরা জাদুঘর পরিদর্শন করতে পারেন।   সংগ্রহ  পাহাড়পুর জাদুঘরে সংরক্ষিত নিদর্শনগুলোর মধ্যে রয়েছে একটি মাঝারি আকারের ব্রোঞ্চের তৈরি বৌদ্ধের আবক্ষ অংশ, পোড়ামাটির ফলক, অলংকৃত ইট, পাথরের মূর্তি, পোড়ামাটির তৈজসপত্র ইত্যাদি।  এখানে বিহার থেকে সংগ্রহীত ধাতব মূর্তি সংরক্ষিত আছে। এর মধ্যে উল্লেখযোগ্য হল অলঙ্কৃত হরগৌরী, নগ্ন জৈন মূর্তি, ব্রোঞ্জের বুদ্ধের আবক্ষমূর্তি ইত্যাদি।  এছাড়াও সংরক্ষিত আছে অষ্টম শতক থেকে ১৬শতকের সময়কার পুরনো তাম্র ও রৌপ্য মুদ্রা। অন্যান্য সংগ্রহের মধ্যে আছে কিছু পোড়ামাটির নারীমূর্তি, জীবজন্তুর প্রতিকৃতি, মন্দির চূড়ার ভগ্নাংশ, অগ্রভাগ ছাটা মোচাকৃতি ড্যাগার, চ্যাপ্টা চাকতি, সিলমোহর ও নলাকার গুটিকা। এছাড়া ধাপকৃত পিরামিড, পদ্ম-পাপড়ি, দাবার ছক, অর্ধপ্রস্ফুটিতপদ্মসহ আয়তাকার পদকও সংগৃহীত হয়েছে।   সংরক্ষিত মূর্তি  thumb|জাদুঘরে সংরক্ষিত মূর্তি thumb|জাদুঘরে সংরক্ষিত মূর্তি পাহাড়পুর জাদুঘরে সংরক্ষিত মূর্তিগুলোর মধ্যে নিম্নের মূর্তিগুলো উল্লেখযোগ্য:   বেলে পাথরের চামুণ্ডা মূর্তি  লাল পাথরের দণ্ডায়মান শীতলা মূর্তি   কৃষ্ণ পাথরের বিষ্ণুর খণ্ডাংশ  কৃষ্ণ পাথরের দণ্ডায়মান গণেশ  বেলে পাথরের কীর্তি মূর্তি  দুবলহাটির মহারাণীর তৈলচিত্র  হরগৌরীর ক্ষতিগ্রস্ত মূর্তি  কৃষ্ণ পাথরের লক্ষ্মী নারায়ণের ভগ্ন মূর্তি  কৃষ্ণ পাথরের উমা মূর্তি  বেলে পাথরের গৌরী মূর্তি  বেলে পাথরের বিষ্ণু মূর্তি  নন্দী মূর্তি  কৃষ্ণ পাথরের বিষ্ণু মূর্তি  সূর্য মূর্তি  কৃষ্ণ পাথরের শিবলিঙ্গ  বেলে পাথরের মনসা মূর্তি   আরও দেখুন    পাহাড়পুর বৌদ্ধ বিহার  মহাস্থান প্রত্নতাত্ত্বিক জাদুঘর  বাংলাদেশ প্রত্নতত্ত্ব অধিদপ্তরের অন্তর্গত জাদুঘরসমূহের তালিকা  বিশ্ব ঐতিহ্যবাহী স্থানের তালিকা   তথ্যসূত্র   বিষয়শ্রেণী:১৯৯৪-এ বাংলাদেশে প্রতিষ্ঠিত বিষয়শ্রেণী:রাজশাহী বিভাগের জাদুঘর বিষয়শ্রেণী:রাজশাহী জেলার দর্শনীয় স্থান বিষয়শ্রেণী:১৯৯৪-এ প্রতিষ্ঠিত জাদুঘর বিষয়শ্রেণী:বাংলাদেশের প্রত্নতাত্ত্বিক জাদুঘর